EkBass/fiwiki-20250220-pages-articles huggingface dataset:
Rue de Rivoli

Rue de Rivoli on noin kolmen kilometrin pituinen länsi–itä-suuntainen katu Pariisin keskustassa, 1. ja 4. arrondissementin alueella. Se johtaa Place de la Concorden koilliskulmasta itään, ja sen itäpäästä johtaa sen jatkeena oleva lyhyt Rue Saint-Antoine Place de la Bastillelle. Kadun länsiosa kulkee Jardin des Tuileries’n pohjoisreunaa pitkin, ja se jatkuu välittömästi Louvren pohjoispuolitse. Sen varrella Tuileries’n puistossa on taidemuseona toimiva Jeu de Paume. Rue de Rivoli tunnetaan myös huomattavana liikekatuna. Kadun länsiosan pohjoisreunalla olevilla rakennuksilla on pitkä yhtenäinen julkisivu. Niiden kohdalla jalkakäytävä kulkee katettuna, pylväsrivin ajotiestä erottamana arkadikäytävänä rakennusten ylempien kerrosten alla. Katu rakennettiin 1800-luvun alussa Napoleonin määräyksestä,Colin Jones: Paris, Biography of a City, s. 297, Penguin Books 2006, ISBN 978-0-140-28292-4 ja se sai nimensä Rivolin taistelun mukaan, jossa hän oli voittanut itävaltalaiset. Aluksi se ulottui vain Place de la Concordelta Louvren kohdalle, mutta 1850-luvulla, Napoleon III:n ja Georges-Eugène Haussmannin aikana, sitä jatkettiin nykyiseen pituuteensa.Jones, s. 354. ==Lähteet== == Aiheesta muualla == Luokka:Pariisin kadut
Ba Bển kansallispuisto

Ba Bển kansallispuisto on luonnonsuojelualue Vietnamin koillisosassa Đông Bắcin alueella, Bắc Kạnin maakunnassa. Matkaa Vietnamin pääkaupunkiin Hanoihin on noin 240 km. Puisto käsittää Vietnamin suurimman järven Ho Ba Bển ympäristöineen. Järvi on 8 kilometriä pitkä ja noin 800 metriä leveä. Se on syvimmillään 29 metriä syvä, ja siinä on lukuisia pieni kalkkikiviluotoja. Järvi on 178 metrin korkeudella merenpinnasta; puistoalueen korkeus vaihtelee 150 metristä 1098 metriin. Se on rosoista kalkkikivialuetta jossa on jyrkkäseinäisiä rotkoja ja luolia. Suurin luola on 300 metriä pitkä Phuongin luola, jonka läpi järven laskujoki Nang-joki virtaa.Ba Be lake overview Vietnam Travel Tour Puistossa elää karhuja, tiikereitä ja apinoita, joista harvinaisin on tonkininpystynenäapina (Rhinopithecus avunculus). Puisto tunnetaan myös 350 perhoslajistaan. Siellä järjestetään veneretkiä, joilla pääsee katsomaan luolia, vesiputouksia ja etnisten vähemmistöjen asuttamia kyliä. == Lähteet == Luokka:Vietnamin kansallispuistot
Samuel Page

Samuel Page aka Sam Page (s. Samuel L. Elliott 5. marraskuuta 1976) on yhdysvaltalainen näyttelijä. == Nuoruus == Samuel Page syntyi Whitefish Bayssa, Wisconsinissa ja kävi Princetonin yliopiston, josta hän valmistui pääaineinaan ekologia ja biologia. Yliopistoaikanaan Page pelasi myös koulun baseball-joukkueessa ja hän onkin erittäin kehuttu urheilija pelattuaan lisäksi amerikkalaista jalkapalloa, jääkiekkoa, golfia ja tennistä. Princetonin yliopistosta Page valmistui vuonna 1988. == Ura == Page tiesi haluavansa näyttelijäksi seniorivuonnaan Princetonin yliopistossa; "Tulin kotiin ja sanoin äidilleni ja isälleni muuttavani Hollywoodiin näyttelijäksi. Los Angelesissa ollessaan Page esiintyi muun muassa televisiosarjoissa Men, Women & Dogs, Undressed, Seitsemäs taivas, Popular, Hang Time ja Border Town. New York Cityssä Page valittiin näyttelemään Trey Kenyonia draamasarjaan All My Children, vuonna 2002. Pagella oli sivuosa televisiosarjassa American Dreams ja hän teki vierailuja sarjoissa, kuten CSI: Miami ja Wicked Science. Vuonna 2005 Page valittiin näyttelemään Jesse Parkeria FOXin yliluonnolliseen draamasarjaan Pahan tytär. Vuonna 2006 Page sai roolin CBS:n draamasarjaan Shark. Vuonna 2008 Page esiintyi Will.i.amin videossa "Yes We Can" Barack Obaman presidenttivaaliehdokkuuden hyväksi, yhdessä lukuisten muiden julkisuuden henkilöiden kanssa. Televisiorooliensa lisäksi Page on esiintynyt elokuvissa The Brotherhood, Prison of the Dead ja Microscopic Boy. Pagen on esiintynyt useassa ABC:n draamasarjan Täydelliset naiset jaksossa Sam Allen nimisenä hahmona, joka on Bree Hodgen ensimmäisen miehen Rexin poika .http://ausiellofiles.ew.com/2010/01/23/desperate-housewives-sam-page/ == Lähteet == Luokka:Yhdysvaltalaiset televisionäyttelijät Luokka:Yhdysvaltalaiset elokuvanäyttelijät Luokka:Vuonna 1976 syntyneet Luokka:Elävät henkilöt
Vietnam Television

Vietnam Television (VTV; ) on vietnamilainen kansallinen televisioyhtiö. Kuten kaikkea muutakin Vietnamin mediaa, myös VTV:tä hallitsee Vietnamin hallinto. Se perustettiin 7. syyskuuta 1970. == Logo == Vuodet Kuvaus 1965 - alkuvuoteen 2000 Puna-vihreä-sininen VTV logo (epävirallinen). 2000 - 30. kesäkuuta 2002 Monivärisiä neliöitä, joissa VTV1:n (tai VTV2:n) logo. 1\. heinäkuuta 2002 - yhä käytössä sini-oranssi neliö "VTV", "VTV1" tai "VTV2" sisältämänä. Vapaasti lähetettävät maanlaajuiset tv-kanavat * VTV1: Uutiskanava * VTV2: Tiede- ja opetuskanava * VTV3: Infotainment-kanava * VTV4: Kansainvälinen kanava * VTV5: Vähemmistökielten kanava * VTV6: Lasten ja nuorten kanava * VTV7 * VTV8 * VTV9 Aluelliset/kaupunkikanavat * VTV Huế (VTV8) * VTV Đà Nẵng (VTV8) * VTV Phú Yên (VTV Nha Trang - VTV8) * VTV9 * VTV Cần Thơ 1 (VTV9) * VTV Cần Thơ 2 (VTV5 Tay Nam Bo) == Lähteet == *
VTV

VTV voi tarkoittaa ainakin seuraavia: *Valtiontalouden tarkastusvirasto, suomalainen valtion virasto *Vietnam Television, vietnamilainen televisiokanava *"Vacuum transmitting valve", venttiili automoottoreiden päästönvähennysjärjestelmissä.
Trần Hiếu Ngân

Trần Hiếu Ngân (s. 26. kesäkuuta 1974 Tuy Hòa) on vietnamilainen taekwondoini ja olympiamitalisti. Hän voitti hopeaa Sydneyn olympialaisissa 2000 alle 57-kiloisten sarjassa ja oli samalla maansa ensimmäinen olympiamitalisti. Ngân on voittanut myös kaksi mitalia Aasian-mestaruuskilpailuista ja yhden pronssimitalin Aasian kisoista. == Lähteet == Luokka:Vietnamilaiset taekwondoinit Luokka:Vietnamilaiset olympiamitalistit Luokka:Vuonna 1974 syntyneet Luokka:Elävät henkilöt
Bạch Mãn kansallispuisto

Bạch Mãn kansallispuisto on luonnonsuojelualue Keski-Vietnamissa.Se sijaitsee Annamin ylängöllä Huế ja Quảng Namin maakunnissa. Seutu on Vietnamin sateisimpia alueita, huipulla saadaan 8000 mm sadetta vuodessa. Puistossa elää 330 lintulajia ja yli 1400 kasvilajia. 83 nisäkäslajin joukossa ovat vasta 1990-luvulla löydetyt saola ja jättimuntjakki. Satet ovat runsaimpia loka- marraskuussa, ja silloin matkailijoita kiusaavat myös juotikkaat.Lonely Planet == Lähteet == == Aiheesta muualla == *Guide Vietnam Luokka:Vietnamin kansallispuistot
John Slattery

John Slattery, oikealta nimeltään John M. Slattery Jr., (s. 13. elokuuta 1962 Boston, Massachusetts, Yhdysvallat) on yhdysvaltalainen näyttelijä. Mad Men -sarjan Roger Sterlingin roolin ohella muita Slatteryn merkittäviä rooleja ovat muun muassa Al Kahnin rooli sarjassa Homefront, senaattori Walter Mondalen rooli HBO:n minisarjassa Avaruuden sankarit, Sam Trumanin rooli sarjassa Will & Grace, Michael Cassidyn rooli Amyn miehenä sarjassa Amyn lailla, poliitikko Bill Kelleyn rooli sarjassa Sinkkuelämää, rehtori Dennis Martinon rooli sarjassa Ed ja Peter Benedictin rooli sarjassa Jack and Bobby. Maaliskuussa 2007 Slattery alkoi esittää Täydellisissä naisissa Gabrielle Solisin (Eva Longoria Parker) toista aviomiestä. Slattery esitti Katherine Watsonin (Julia Roberts) poikaystävää Paul Moorea elokuvassa Mona Lisa Smile. Slattery näytteli Tony Starkin isää Howard Starkia elokuvissa Iron Man 2 (2010), Ant-Man (2015), Captain America: Civil War (2016) ja Avengers: Endgame (2019). == Yksityiselämä == Slattery kasvoi amerikanirlantilaisessa roomalaiskatolilaisessa perheessä Bostonissa. Hän valmistui Amerikan katolisesta yliopistosta vuonna 1984.The Catholic University of America Office of Alumni Relations Slattery on ollut näyttelijä Talia Balsamin kanssa naimisissa vuodesta 1998, ja parilla on yksi lapsi. == Lähteet == == Aiheesta muualla == * * Luokka:Yhdysvaltalaiset televisionäyttelijät Luokka:Yhdysvaltalaiset elokuvanäyttelijät Luokka:Vuonna 1962 syntyneet Luokka:Elävät henkilöt Luokka:Amerikanirlantilaiset
Hevosen heisimato

Hevosen heisimato (Anoplocephala perfoliata) on hevosen suolistossa elävä heisimatolaji, joka on ainoa Suomessa esiintyvä hevosen heisimatolaji. Se on keskimäärin 2-3 cm pitkä mutta voi saavuttaa jopa 8 cm:n pituuden. Hevosen heisimadon väli-isäntänä toimii hevosen ulosteita ravintonaan käyttävä Oribatidae-punkki. Oribatidae-punkki saa hevosen ulosteita syömällä sisäänsä hevosen heisimadon munia, jotka kehittyvät punkin elimistössä hevoselle infektiivisiksi toukkamuodoiksi. Hevonen saa tartunnan syömällä laidunruohon mukana heisimadon toukkia sisältäviä punkkeja. Heisimatojen toukat vapautuvat punkin sisältä hevosen ruoansulatuskanavassa ja kulkeutuvat suolistoon, jossa aikuiset madot kiinnittyvät suolen seinämään, erityisesti ohutsuolen loppupään ja umpisuolen alueelle. Aikuiset hevoset saavat tartunnan useimmin kuin varsat. == Oireet == Yleensä heisimatotartunta on melko oireeton, mutta suolen seinämään kiinnittyneet madot saattavat aiheuttaa limakalvon paksuuntumista ja haavaumia. Pahimmillaan tartunta voi aiheuttaa suolistotulehduksen, suolistotukoksen tai suoliston repeytymisen. Hevosen heisimadon poistamisessa voidaan käyttää esimerkiksi pratsikvantelia sisältävää matolääkettä. Pratsikvanteli on pyratsiini-isokinoliinijohdannainen, jota käytetään useilla eläinlajeilla matolääkkeenä. == Lähteet == * Elinympäristönä hevonen - hevosen loiset ja loissairaudet: Seppo Saari & Sven Nikander, Helsinki 2009, Pfizer Oy Animal Health, ISBN: 978-952-92-5065-3 *Orion: Matolääke *UniProt, taxonomy: Anoplocephala perfoliata Luokka:Heisimadot Luokka:Hevosten loistaudit
Kongonsiepot

Kongonsiepot (Myioparus) on sieppojen heimoon kuuluva varpuslintusuku. Kongonsieppojen sukuun kuuluu BirdLifen mukaan kaksi lajia. == Kongonsieppoihin (Myioparus) kuuluvia lajeja == * Harmaakurkkusieppo (Myioparus griseigularis) * Siniselkäsieppo (Myioparus plumbeus) == Aiheesta muualla == *BirdLife Suomi ry: Maailman lintujen suomenkieliset nimet 2., uudistettu painos (2006) *ITIS: Myioparus Luokka:Siepot
Seinäjoen kaupunginteatteri

Seinäjoen kaupunginteatteri sijaitsee Alvar Aallon suunnittelemassa, vuonna 1987 valmistuneessa Aaltokeskuksessa, johon kuuluvat muun muassa myös Lakeuden Risti -kirkko, Seinäjoen kaupungintalo ja Seinäjoen kaupunginkirjasto. Teatterin toimitusjohtaja on Milla Hautala ja taiteellinen johtaja 14.9.2020 alkaen on Pauliina Salonius. Seinäjoen Kaupunginteatterissa on neljä näyttämöä. Päänäyttämö on 429-paikkainen Alvar-sali. Lisäksi teatterissa on satapaikkainen Elissa Aallon mukaan nimetty Elissa-studio, 60-paikkainen Verstasteatteri ja 120-paikkainen Teatteriravintola. Päänäyttämön Daidalos- esiripun suunnitteli kuvataiteilija Juhana Blomstedt ja ylälämpiön Isojako- seinäryijyn tekstiilitaiteilija Irma Kukkasjärvi. Teatterissa järjestetään vuosittain noin 250 esitystä, joita käy katsomassa noin 55 000 katsojaa. Teatterissa työskentelee vierailevat työntekijät mukaan lukien noin 90 henkilöä. Vuonna 2013 oli teatterin 50-vuotisjuhlavuosi. Vuonna 2015 Seinäjoen kaupunginteatteri valittiin Vuoden teatteriksi Suomessa. Maaliskuussa 2015 jaetun palkinnon voittajan valitsi näyttelijä, ohjaaja ja käsikirjoittaja Kari Heiskanen.Seinäjoelle teatterialan ykköspalkinto, Ilkka 8.3.2015, viitattu 9.3.2015. ==Teatterinjohtajia== * Esko Poikonen (1965–1967) * Kari Selinheimo (1968–1970) * Jarno Hiilloskorpi (1993–1995) * Tiina Puumalainen (1999–2001) * Mikko Roiha (2001–2003) * Vesa Tapio Valo (2009–2015) * Christian Lindroos (2015–2019) * Pauliina Salonius (2019–) ==Näyttelijöitä== *Eino Airo (–1975) *Erkki Glad (–1983) *Hannu Hanhimäki (–1979) *Jaakko Jokelin (1975–) *Jari Järveläinen (–1983) *Kyllikki Kuningas (1975–) *Leena Labbart (–1983) *Anu Nieminen (ohjaaja, 1975–) *Martti Palo (–1975) *Leena Pesonen (–1983) *Jorma Salmi (–1979) *Maire Saure (–1975) *Paavo Saure (–1975) *Jyrki Seppä (1975–) *Matti Suokonautio (1979–1983) *Ulla Tamminen (1979–) *Simo Tamminen (1979–) *Eija Tirkkonen (–1983) ==Lähteet== == Aiheesta muualla == *Seinäjoen kaupunginteatterin verkkosivut Luokka:Aalto-keskus Luokka:Alvar Aallon suunnittelemat rakennukset Luokka:Seinäjoen keskusta Luokka:Suomen teatterit Luokka:Seinäjoen kulttuuri
XpressMusic

XpressMusic-puhelimet ovat Nokian valmistamia musiikin kuuntelua varten suunniteltuja matkapuhelimia. == XpressMusic-malleja == *Nokia 5730 *Nokia 5320 *Nokia 5310 *Nokia 5610 *Nokia 5130 *Nokia 5530 *Nokia 5800 *Nokia 5300 Luokka:Nokian matkapuhelimet
Moniezia expansa

Moniezia expansa on ainoa Suomessa lampailla, vuohilla ja naudoilla esiintyvä suolistoheisimatolaji, mutta lampaalla ja vuohella tartunta on yleisempi kuin naudalla. Heisimadot elävät naudan, vuohen ja lampaan ohutsuolen limakalvoon kiinnittyneenä. Väli-isäntänään ne käyttävät punkkia. Tartunta on yleisempi nuorilla eläimillä kuin vanhemmilla. Tartunnan yleisyydessä on havaittu vuodenaikavaihtelua, jonka epäillään johtuvan punkkien suuremmasta esiintyvyydestä ja aktiivisuudesta kesällä. ==Oireet== Moniezia expansa -tartunta aiheuttaa harvoin kliinisiä oireita, mutta pahimmillaan se voi aiheuttaa suolistotukoksen ja ripulia. ==Katso myös== * Hevosen heisimato ==Lähteet== * Veterinary Parasitology: M. A. Taylor ym., Blackwell Publishing, 2007, ISBN 978-1-4051-1964-1 Luokka:Heisimadot Luokka:Märehtijöiden loistaudit
George Sampson

George William Sampson (s. 29. kesäkuuta 1993) on street dancer () joka on syntynyt Warringtonissa, Englannissa. George Sampson on tullut tunnetuksi Britain's Got Talentista, jonka hän voitti 14-vuotiaana, vuonna 2008. Palkinnoksi hän sai 100 000 puntaa.Britain's Got Talent winner George Sampson's 'Billy Elliot' film Telegraph 4.6.2008 ==Britain's Got Talent== Sampson meni koe-esiintymiseen ensimmäisen kerran vuonna 2007. Lopullisessa karsinnassa Simon Cowell ei kuitenkaan pystynyt vakuuttamaan kahta muuta tuomaria. Niinpä Sampson putosi kisasta eikä päässyt semifinaaliin. Vuonna 2008 Sampson meni Talentin koe-esiintymisiin toisen kerran tanssikappaleella 'Rock this party'. Esityksen jälkeen Simon Cowell kuvailee, että vuonna 2007 George oli fantastinen, mutta tänä vuonna hän oli aivan ilmiömäinen. Sampson siis jatkoi semifinaaliin ja siitä vielä finaaliin tanssibiisillään Big Beat remix 'Singin in the rain'. Lopulta hänet julistettiinkin voittajaksi. Toiseksi sijoittui Group Signature ja kolmanneksi Andrew Johnston. Sampson näytteli elokuvassa StreetDance 3D Eddien roolin. == Lähteet == Luokka:Brittiläiset tanssijat Luokka:Vuonna 1993 syntyneet Luokka:Elävät henkilöt
Black Dice

Black Dice on yhdysvaltalainen kokeellista rockia ja elektronista musiikkia tekevä yhtye. Se on perustettu vuonna 1997 ja toimii pääasiassa New Yorkin Brooklynissa. == Jäsenet == * Bjorn Copeland – kitara (1997-) * Eric Copeland – laulu (1997-) * Aaron Warren – basso, koskettimet, laulu (1999–) === Entiset jäsenet === * Sebastian Blanck – basso (1997–1999) * Hisham Bharoocha – rummut (1997–2004) == Diskografia == === Studio albums === * Beaches & Canyons (2002) * Creature Comforts (2004) * Broken Ear Record (2005) * Load Blown (2007) * Repo (2009) * Mr. Impossible (2012) === EP:t === * Untitled (a.k.a. Printed Paper) (1998) * Black Dice 3 (2000) * Cold Hands (2001) * Lost Valley (2002) * Miles of Smiles (2004) * Smiling Off (2005) * Manoman (2006) * Load Blown (2007) * Chocolate Cherry (2009) * Rodriguez (2012) * Big Deal (2017) === Singlet === * "Lambs Like Fruit" (1998) * "Semen of the Sun" (2000) * "Ball" / "Peace in the Valley" (2001) * "Cone Toaster" (2003) * "Roll Up" / "Drool" (2007) * "Big Deal" / "Last Laugh" (2016) == Aiheesta muualla == * Yhtyeen sivut Luokka:Yhdysvaltalaiset elektronisen musiikin yhtyeet Luokka:Yhdysvaltalaiset rockyhtyeet
Biobíon alue

Biobíon alue on yksi Chilen viidestätoista hallinnollisesta alueesta. Sen virallinen järjestysnumero on VIII. Alue muodostuu neljästä maakunnasta: Arauco, Biobio, Concepción ja Ñuble. Sen pääkaupunki on Concepción. Vuoden 2017 väestönlaskennassa alueella oli 2 037 414 asukasta. Sen pinta-ala on 37 063 neliökilometriä. Biobíon alueella on paljon vesivoimaa, Biobío- ja Laja- joissa on vesivoimalat. Alueella on istutettuja havumetsiä. Alueen tärkeät elinkeinot ovat metsäteollisuus, tuotantoteollisuus ja kalastus. == Lähteet == Luokka:Chilen alueet
Koiranheisimato

Koiran heisimato (Dipylidium caninum) on koiralla, kissalla ja ketulla esiintyvä heisimatoihin kuuluva suolistoloinen, joka hyvin harvoin voi esiintyä myös ihmisellä. Se on maailmanlaajuisesti yleisin koiran ja kissan heisimatotartunnan aiheuttaja. Koiran heisimato elää isäntäeläimensä ohutsuolen limakalvoon kiinnittyneenä. Väli-isäntänään se käyttää kirppuja ja väiveitä, ja pääisäntä saa tartunnan syömällä tartuntaa kantavan kirpun tai väiveen. ==Oireet== Tartunta on yleensä melko oireeton, mutta usein isäntäeläimellä esiintyy peräaukon alueen kutinaa. Voimakkaassa tartunnassa voi esiintyä suolisto-oireita. ==Hoito== Koiranheisimatotartuntaa hoidetaan sisäloislääkkeillä, mutta koska tartuntaa levittävät ulkoloiset, on usein myös ulkoloislääkitys tarpeen. ==Katso myös== * Hevosen heisimato * Moniezia expansa ==Lähteet== * Veterinary Parasitology: M. A. Taylor ym., Blackwell Publishing, 2007, ISBN 978-1-4051-1964-1 == Aiheesta muualla == *Orion Pharma: Koiran heisimato (Dipylidium caninum) *UniProt, taxonomy: Dipylidium caninum Luokka:Eläinten loistaudit Luokka:Heisimadot Luokka:Koirien loistaudit
Isotaskurapu

Isotaskurapu (Cancer pagurus) on kookas taskurapulaji, joka elää Pohjois- Atlantin itärannikolla. == Ulkonäkö == Täysikasvuisen isotaskuravun selkäkilpi on enintään 20 cm pitkä ja 30 cm leveä ja väritykseltään punaruskea, nuorilla yksilöillä kuitenkin purppuranruskea. Selkäkilven reuna jakaantuu edessä viiteen tylppään ja sivuilla yhdeksään pulleaan lohkoon. Sakset ovat keskenään suurin piirtein samankokoiset, sileät ja kärjistään mustat. Koirailla ne voivat kuitenkin olla hieman erikokoiset ja raskasrakenteisemmat kuin naarailla. Kävelyraajat ovat jykevät ja vaaleammat kuin selkäkilpi ja niissä on lyhyitä, jäykkiä sukasia. Raajojen kärjet ovat terävät ja mustat. == Levinneisyys == Isotaskurapuja esiintyy Pohjois-Atlantin itäosissa. Levinneisyysalue ulottuu pohjoisessa Britteinsaarille ja Pohjois-Norjaan ja etelässä Marokon pohjoisrannikolle. Aikaisemmin niitä on tavattu myös Välimeren pohjoisrannikolla. == Elintavat == Isotaskuravut elävät yleensä 6–40 metrin syvyydessä, hiekkaisessa, soraisessa tai kivikkoisessa merenpohjassa. == Kalastus ja käyttö == Isotaskurapuja kalastetaan sulkupyydyksillä Euroopan länsirannikolla. Niitä joutuu myös jonkin verran troolikalastuksen sivusaaliiksi. Vuonna 1999 kokonaissaalis oli hieman yli 41 000 tonnia, josta Ison-Britannian osuus oli 48 % ja Ranskan 21 %. Saaliit pysyivät samalla tasolla 2000-luvun alussa, mutta nousivat vuonna 2007 lähes 60 000 tonniin. Isotaskurapuja myydään sekä tuoreina että pakastettuina. == Lähteet == Luokka:Taskuravut
Ebersin papyrus

Ebersin papyrus on papyrusarkeille tehty egyptiläinen käsikirjoitus noin vuodelta 1550 eaa. Se käsittelee lääketiedettä. Papyrus on saanut nimensä saksalaisen Georg Ebersin mukaan, joka osti sen Luxorista vuonna 1873. Papyrusta säilytetään nykyisin Leipzigin yliopiston kirjastossa. Käsikirjoitus on 110 sivua pitkä. Se käsittelee vatsaongelmia, suolistoloisia, iho-ongelmia, sydänvaivoja, pääongelmia kuten migreeniä, virtsaneritystä, hiuksia, kieliongelmia, hammasvaivoja, nenä-, kurkku- ja korvasairauksia sekä gynekologisia vaivoja.The Ebers Papyrus Egypt Medicine Siinä on taudin kuvaus, syy ja hoito-ohje.Egyptin lääketiede Käsikirjoituksessa on 875 lääkkeiden valmistusohjetta.Tuomisto J, Koulu M, Farmakologian historiaa, kirjassa Koulu M, Mervaala E, Tuomisto J, Farmakologia ja toksikologia, 8. p., ss. 22–24, Kustannus Oy Medicina, Kuopio 2012. ISBN 978-951-97316-4-3. Myös verkossa: Johdanto farmakologiaan s. 22 == Lähteet == == Aiheesta muualla == Luokka:Muinaisen Egyptin kirjallisuus Luokka:Papyruskäsikirjoitukset
Juhannusturilas

Juhannusturilas (Amphimallon solstitiale) on lehtisarvisiin (Scarabaeidae) kuuluva kovakuoriaislaji. == Tuntomerkit == Aikuinen kuoriainen on noin 14–18 millimetrin mittainen. Juhannusturilas muistuttaa paljon kastanjaturilasta (Melolontha hippocastani), mutta on huomattavasti pienempi ja karvaisempi. === Levinneisyys === Laji on yleinen Etelä- ja Keski-Suomessa, missä sitä esiintyy kesä-heinäkuussa. == Elintavat == Lajia tavataan yleensä lehtipuilla ja pensailla, joiden lehtiä se käyttää ravinnokseen. Iltaisin koirailla on usein tapana lennellä suurissa parvissa puiden ympärillä. Juhannusturilaan toukat elävät maan sisässä juuria syöden. Puutarhoissa ja taimikoissa niistä on suurta haittaa vahingoittaen erityisesti männyn taimia. 20–30 millimetrin mittaisia toukkia on kutsuttu rasvamakkaroiksi. Juhannusturilaan kehitys munasta aikuiseksi kestää yleensä kaksi vuotta, joskus kolme.Åke Sandhall, Pikkueläimiä, WSOY, Barcelona 1975, 205 s. == Lähteet == == Aiheesta muualla == *Laji.fi: Juhannusturilas (Amphimallon solstitiale) *Ötökkätieto: Juhannusturilas (Amphimallon solstitiale) *iNaturalist: Juhannusturilas (Amphimallon solstitiale) *UPM-Kymmene: Kari Heliövaara, Metsiemme kovakuoriaisia, sivu 6: Juhannusturilas (Amphimallon solstitiale) (pdf) *UniProt: Taxonomy - Amphimallon solstitiale *Global Biodiversity Information Facility (GBIF): Amphimallon solstitiale *Pherobase: Semiochemicals of Amphimallon solstitiale, the Summer chafer *Centre for Agriculture and Biosciences International (CABI): Amphimallon solstitiale Luokka:Lehtisarviset
Rusoperäsirkku

Rusoperäsirkku (Fringillaria affinis) afrikkalainen varpuslintu, jonka elinympäristö käsittää Saharan eteläpuolista Afrikkaa, Mauritaniasta Etiopiaan, ja päiväntasaajalle saakka. Lajia ei ole tavattu Suomessa. == Lähteet == Luokka:Sirkut
Afrikankastanjasirkku

Afrikankastanjasirkku (Fringillaria tahapisi) on afrikkalainen varpuslintu. Sen elinympäristö käsittää Saharan eteläpuolisen Afrikan Etelä-Afrikkaa myöten. Lajia ei ole tavattu Suomessa. == Lähteet == Luokka:Sirkut
Huppusirkku

Huppusirkku (Schoeniclus yessoensis) on itäaasialainen varpuslintu. Sen elinympäristö käsittää Primorjen Venäjän Kaukoidässä, Japanin Honshun ja Kiushun saaret, sekä Kiinan Heilongjiangin maakunnan. Lajin populaation koko on 10 000–20 000 yksilöä. Muuttavana sitä tavataan Korean niemimaalla ja Kiinan itärannikolla.BirdLife == Lähteet == Luokka:Sirkut
Castiglione d’Orcia

Castiglione d'Orcia on kunta ja kukkulakylä Italian Toscanassa, Sienan maakunnassa. Sen vieressä sijaitsee kaksi kylää: Rocca d’Orcia sekä kylpyläkaupunki Bagno Vignoni. == Nähtävyydet == Kunnassa on kaksi kuulua kirkkoa: romaaninen Santa Maria Maddalena sekä Santo Stefano, jossa on 1500-luvulla tehty julkisivu ja Simone Martinin (1284–1344) sekä Pietro Lorenzettin (vaikutti 1320–1348) maalaamat Neitsyt Mariat. Keskustan Piazza il Vecchietta -aukio on nimetty nimellä Il Vendetta tunnetun taiteilija Lorenzo di Pietron (1412–1480) mukaan. Aukion laidalla on läheisestä Rocca d’Orciasta siirretty Sienan koulun fresko, joka esittää Neitsyt Mariaa ja Jeesus-lasta kahden pyhimyksen kanssa. == Lähteet == *Firenze ja Toscana, Tammi 2007 === Viitteet === Luokka:Sienan maakunnan kunnat
Japaninkeltasirkku

Japaninkeltasirkku (Schoeniclus sulphuratus) on aasialainen varpuslintu. Se lisääntyy vain Japanin Honshulla ja populaation koko on 2 500–10 000 yksilöä. Muuttoaikoina sitä tavataan muun muassa Korean niemimaalla, Kiinassa ja Filippiineillä, jossa se myös talvehtii.BirdLife == Lähteet == Luokka:Sirkut
Karoliina Vanne

Karoliina Vanne (s. 11. syyskuuta 1977 Helsinki) on suomalainen näyttelijä. Hän on näytellyt pitkissä elokuvissa Lupaus (2005), Vieraalla maalla (2003) ja Lakeuden kutsu (2000) sekä lyhytelokuvassa When Time Seems to Stop (2008). Vanne esiintyi Yle TV1:n draamasarjassa Korpelan kujanjuoksu (2016–2018). Vuoden 2013 TV2:n joulukalenterissa Tonttu Toljanteri tonttujen tonttuna hän näytteli tonttutyttö Juulin roolissa. Hän on näytellyt Pikku Kakkosessa nallea. Teatterityötä Vanne on tehnyt näyttelijänä monissa Ahaa teatterin tuotannoissa. Hän oli myös Ahaa teatterin edustaja Suomen Näyttelijäliiton valtuustossa vuosina 2009–2011.. Vuonna 2024 Näyttelijäliitto valitsi Vanteen vuoden televisionäyttelijäksi. == Yksityiselämä == Vanteen isä on ohjaaja Ilkka Vanne ja äiti näyttelijä Hannele Laaksonen. == Lähteet == Luokka:Suomalaiset näyttelijät Luokka:Vuonna 1977 syntyneet Luokka:Elävät henkilöt
Cát Bàn kansallispuisto

thumb|Metsää Cat Ban kansallispuistossa Cát Bàn kansallispuisto on luonnonsuojelualue Vietnamin pohjoisosassa, noin 50 kilometriä Hải Phòngin kaupungista. Se peittää noin puolet Halonginlahden suurimmasta saaresta Cát Bàsta. Puistossa elää äärimmäisen uhanalainen apinalaji Trachypithecus poliocephalus. == Lähteet == == Aiheesta muualla == Luokka:Vietnamin kansallispuistot
Vecchietta

Vecchietta eli oikealta nimeltään Lorenzo di Pietro (1412-1480) oli italialainen renessanssikuvanveistäjä ja taidemaalari. Hänen ekspressiivisissä töissään näkyy firenzeläinen vaikutus. Hänen tunnetuin veistoksensa, Kristus, on Sienassa, Chiesa dell’ Ospedalessa ja tunnetuin maalaus, Maarian taivaaseenastuminen, Pienzan katedraalissa. Hänen mukaansa on nimetty Castiglione d'Orcian keskustassa oleva aukio, Piazza il Vecchietta. == Lähteet == *Tietojätti, 2. painos, Gummerus 1993 *Firenze ja Toscana, Tammi 2007 == Aiheesta muualla == Luokka:Italialaiset kuvanveistäjät Luokka:Italialaiset taidemaalarit
Kaunosirkku

Kaunosirkku (Emberiza poliopleura) on itäafrikkalainen varpuslintu. Se elää Etiopiassa, Sudanissa, Somaliassa, Keniassa, Ugandassa ja Tansaniassa. == Lähteet == Luokka:Sirkut
Kiinanvuorisirkku

Kiinanvuorisirkku (Emberiza godlewskii) on aasialainen varpuslintu. Se elää Kiinassa, Mongoliassa, Etelä-Siperiassa, Pohjois-Intiassa ja Myanmarissa. == Lähteet == Luokka:Sirkut
Net Effect

Net Effect on julkishallinnon tutkimus- ja konsultointiyritys, joka tekee arviointia, tutkimusta, selvityksiä, valmennusta ja koulutusta. Se kehittää pitkäaikaisten kumppanuuksien kautta poliittishallinnollista päätöksentekoa, julkisen hallinnon organisaatioita ja työyhteisöjä niin Suomessa kuin EU- alueella. Yrityksen asiakkaita ovat mm. eduskunta, ministeriöt, kaupungit, kunnat, järjestöt. Net Effect Oy on valtion yhteishankintayksikön Hanselin sopimustoimittaja palveluissa johdon konsultointi, hanke- ja projektihallinta sekä esimies-ja palveluosaamisen koulutuspalvelut. Yritys on perustettu 6.11.1999.Net Effect Ramboll osti Net Effectin vuonna 2011. == Lähteet == Luokka:Suomalaiset konsultointiyhtiöt
Conception

Conception voi tarkoittaa ainakin seuraavia: * Conception, norjalainen metalliyhtye * Conception, vuoden 2011 elokuva * Conception, paikkakunta Missourissa, Yhdysvalloissa * Conception, saari Bahamalla * Conception, saari Seychelleillä == Katso myös == * Concepción
Kalle Määttä (maaherra)

Kaarle (Kalle) Nikolai Määttä (1. elokuuta 1900 Oulu – 31. lokakuuta 1985 Oulu) oli suomalainen kansanedustaja ja Oulun läänin maaherra. Vuonna 1918 Määttä osallistui Suomen sisällissotaan valkoisten joukoissa ja Viron vapaussotaan. Hän kirjoitti ylioppilaaksi Oulun lyseosta 1920, opiskeli Helsingin yliopistossa ja valmistui maatalous- ja metsätieteiden kandidaatiksi vuonna 1927. Maalaisliittoa edustanut Määttä valittiin eduskuntaan Oulun läänin vaalipiiristä vuoden 1939 eduskuntavaaleissa. Hän oli eduskunnassa vain yhden kauden eli vuoteen 1945 asti. Määttä valittiin Oulun läänin maaherraksi 1949 ja hän toimi virassa vuoteen 1967 asti. Hän vaikutti keskeisesti Oulun yliopiston perustamiseen. == Lähteet == ==Kirjallisuutta== * Luokka:Kansanedustajat Luokka:Suomen Keskustan poliitikot Luokka:Oulun läänin maaherrat Luokka:Oulun vaalipiiri Luokka:Suomen sisällissodan valkoiset Luokka:Vuonna 1900 syntyneet Luokka:Vuonna 1985 kuolleet
Kiurusirkku

Kiurusirkku (Fringillaria impetuani) on afrikkalainen varpuslintu. Sen elinympäristö käsittää mantereen lounaisen osan Angolan, Botswanan, Lesothon, Namibian, Zimbabwen ja Etelä-Afrikan. == Lähteet == Luokka:Sirkut
Violette Leduc

Violette Leduc (7. huhtikuuta 1907 – 28. toukokuuta 1972) oli ranskalainen kirjailija. == Nuoruus ja ura == Leduc syntyi Arrasissa palvelustytön aviottomaksi lapseksi. Hän kärsi suurimman osan lapsuudestaan huonosta itsetunnosta, mitä hänen äitinsä vihamielisyys ja ylisuojelevuus pahensivat. Vuonna 1932 Leduc tapasi Maurice Sachsin ja Simone de Beauvoirin, jotka kannustivat häntä kirjoittamaan. Hänen ensimmäinen kirjansa L'Asphyxie ilmestyi vuonna 1945. Leducin tunnetuin kirja La Bâtarde ilmestyi vuonna 1964, ja siitä tuli bestseller. Martin Provost ohjasi 2013 Violette Leducista elämäkertaelokuvan Violette, viitattu 11.6.2021. == Teokset == * L'Asphyxie, 1945. * L'affamee, 1948. * La vieille fille et le mort, 1958. * Ravages, 1955. * Golden Buttons, 1961. * La Bâtarde, 1964. * Thérèse et Isabelle, 1966. * Lady and the Little Fox Fur, 1967. * La Folie en tête, 1970. * Taxi, 1971. * Chasse à l'amour, 1972. ==Suomennokset== * Thérèse ja Isabelle; Nainen ja pikku kettu (Thérèse et Isabelle ja La femme au petit renard). Suom. Outi Nyytäjä, Daniel Katz ja Liisa Ryömä; Esipuheen kirj. Outi Nyytäjä. Weilin + Göös 1968 Sarja: Weilin + Göösin kirjasto; 11 * Äpärä: Kertomus (La bâtarde). Esipuhe: Simone de Beauvoir, suom. Pirkko Peltonen. Lehtimiehet, 1969 ==Lähteet== Luokka:Ranskalaiset kirjailijat Luokka:Vuonna 1907 syntyneet Luokka:Vuonna 1972 kuolleet
Kultakulmasirkku

Kultakulmasirkku (Emberiza chrysophrys) on itäaasialainen varpuslintu. Sen pesimäalueet sijaitsevat Itä-Siperiassa. Muuttomatkoilla sitä tavataan muun muassa Mongoliassa, Japanissa, Kiinassa ja Korean niemimaalla. == Lähteet == Luokka:Sirkut
Kultarintasirkku

Kultarintasirkku (Fringillaria flaviventris) on afrikkalainen varpuslintu. Sen laaja elinympäristö käsittää Saharan eteläpuolisen Afrikan, mutta se puuttuu päiväntasaajan sademetsävyöhykkeeltä. Kultarintasirkku kasvaa 16 cm pitkäksi. Koiraalla on mustavalkokirjava pää; naaras on himmeämpi. Sillä on aaltoileva lentotapa ja laskeutuessaan se näpäyttää tyypillisesti pyrstöään. Ravinto sisältää siemeniä ja hyönteisiä, joita kultarintasirkku etsii maasta. Pesimäajan ulkopuolella laji liittyy muiden sirkkujen ja hemppojen muodostamiin sekaparviin. Ruohosta ja juurista valmistettu kuppimainen pesä on rakennettu pensaan tai puun tyvelle lähelle maata. == Lähteet == * Harrison C. & Greensmith A., Koko maailman linnut, Helsinki Media 1995, 416 s. === Viitteet === Luokka:Sirkut
A Blueprint of the World

A Blueprint of the World on yhdysvaltalaisen progressiivisen rockyhtyeen Enchantin debyyttialbumi. ==Kappaleet== # # # # # # # # # # ==Kokoonpano== *Ted Leonard - laulu *Douglas Ott - kitara *Mike "Benignus" Geimer - kosketinsoittimet *Ed Platt - basso *Paul Craddick - rummut ==Lähteet== * * Luokka:Vuoden 1995 esikoisalbumit Luokka:Enchantin albumit
Singlet 2000–2010

__NOTOC__ Singlet 2000–2010 on Anssi Kelan 24. maaliskuuta 2010 julkaistu ensimmäinen kokoelma-albumi. Kokoelma sisältää kaikki singlet ”Mikan faijan BMW:stä” ”Kaivokseen”. Levyllä on myös mukana kaksi uutta kappaletta: ”Vanha biisi” ja ”Nolla”. Kokoelman toisella CD:llä on helmikuun 2010 alussa Viking Isabellalla äänitetty livelevy Elossa ruotsinlaivalla. Albumi ylsi ensimmäisellä listaviikollaan Suomen virallisen listan sijalle 21. == Kappaleet == === CD 1 === # # # # # # # # # # # # # # # # # === CD 2 – Live === # # # # # # # # # # # # # # # == Arvostelut == * Desibeli.net: Desibeli.net: Levyarvio * Dome.fi: Dome.fi: Levyarvio * Soundi: Soundi: Levyarvio == Lähteet == Luokka:Vuoden 2010 kokoelma-albumit Luokka:Anssi Kelan albumit
Rovaniemen kaupunginkirjasto

Rovaniemen kaupunginkirjasto on Rovaniemellä toimiva yleinen kirjasto. Kirjasto toimii seitsemässä eri toimipisteessä, joiden lisäksi sillä on yksi kirjastoauto. Kirjasto on osa Lapin kirjasto -kirjastokimppaa. Rovaniemen kaupunginkirjasto toimii alueellista kehittämistehtävää hoitavana kirjastona, jonka toimialueena on Lappi. Vuonna 2023 Rovaniemen kaupunginkirjaston kokoelmiin kuului noin 391 000 nidettä, joista noin 326 000 oli kirjoja. Samana vuonna fyysisiä käyntejä tehtiin 385 000 ja kokonaislainaus oli 1 026 000. Rovaniemen kirjaston pääkirjastoa on korjattu laajasti kaksi kertaa 2020-luvulla. Korjausten vuoksi pääkirjasto oli suljettu kesällä 2022 ja on ollut suljettuna keväästä 2024 lähtien. Peruskorjattu kirjastorakennus on tarkoitus avata vuoden 2025 aikana. Viimeisimmän korjauksen aikana pääkirjaston tilalla on toiminut Rovaniemen linja-autoasemalle sijoitettu Asemakirjasto. ==Historia== Rovaniemen kirjasto perustettiin 9. huhtikuuta 1860. Kirjaston nimi oli Rovaniemen pitäjänkirjasto. Vuonna 1911 kirjasto järjestettiin uudelleen ja se sai uudet säännöt ja uuden nimen: kirjaston nimeksi tuli Rovaniemen pitäjän kansankirjasto. Kun Rovaniemen kauppala ja maalaiskunta erosivat vuonna 1928 omiksi kunnikseen, kirjasto jakautui kahdeksi kantakirjastoksi (Rovaniemen kauppalankirjastoksi ja Rovaniemen maalaiskunnan kirjastoksi). 1960-luvulla Rovaniemen kaupunki panosti kirjastoon, jotta kirjasto täyttäisi maakuntakirjastovaatimukset. Vuoden 1961 lopussa kaupunginvaltuusto perusti kirjastoon uusia virkoja. Vuoden 1962 keväällä valtuusto hyväksyi Alvar Aallon suunnitelman uudeksi kirjastorakennukseksi. Kaupunginkirjasto sai vuonna 1960 maakuntakirjasto- oikeudet. Rovaniemen kaupunginkirjasto voitti pohjoismaisen kirjastopalkinnon vuonna 1988 aktiivisuudesta pohjoismaisessa kirjastotyössä ja hyvästä pohjoiskalottikokoelmasta. Suomen saamelainen erikoiskirjasto perustettiin vuonna 1990 ja se toimii osana Rovaniemen kaupunginkirjastoa. Rovaniemen kaupunki ja maalaiskunta yhdistyivät vuonna 2006 ja samalla yhdistyivät myös kaupunginkirjasto ja maalaiskunnan kirjasto. Kaupunginkirjaston tehtävä maakuntakirjastona muuttui alueellista kehittämistehtävää hoitavaksi kirjastoksi vuoden 2018 alussa. == Toimipisteitä == * Rovaniemen kaupunginkirjaston pääkirjasto * Korkalovaaran kirjasto * Muurolan kirjasto * Ounasrinteen kirjasto * Saarenkylän kirjasto * Sinetän kirjasto ==Katso myös== * Luettelo maakuntakirjastoista == Lähteet == * * *Ro­va­nie­men kau­pun­gin­kir­jas­to sai uuden joh­ta­jan ja sitten korona sulki ovet: Lukeva ihminen pärjää vaikka poik­keus­ti­las­sa 5.4.2020. Lapin Kansa. Viitattu 29.10.2020. === Viitteet === ==Aiheesta muualla== * Rovaniemen kaupunginkirjaston omat sivut *
Paragon (kuitti)

Paragon on kuittilomake, joka yleisimmin kirjoitetaan käsin. Kuittiin yksilöidään ostetut tuotteet ja asiakas. Paragon-kuittivihkoja voi ostaa kirjakaupoista ja niitä valmistaa Suomessa ainakin Editan kirjapaino. Itsekopiovan kuitin (Paragon Black Leaf Check Book) kehitti Kanadassa John Carter, joka patentoi keksintönsä vuonna 1882 (patentti numero CA 14182). Kuittivihkoa alkoi samana vuonna valmistaa Grip Printing & Publishing Company ja se sai heti suuren suosion. Euroopassa valmistuksen aloitti ensimmäisenä brittiläinen Paragon Check Book Co., joka perustettiin vuonna 1886 Lontoossa. Vuodesta 1909 alkaen Suomessa Paragon-kuittien valmistamisen yksinoikeus oli kirjapaino Oy Weilin + Göös Ab:lla. == Lähteet == Luokka:Kauppa
Jättimuntjakki

Jättimuntjakki (Muntiacus vuquangensis) on äärimmäisen uhanalainen keskikokoinen hirvieläin, joka löydettiin Vietnamin ja Laosin rajalla kasvavasta Truong Sonin vuoriston sademetsästä vuonna 1994. Retkikunta oli kartoittamassa vasta löydetyn saolan levinneisyyttä, kun se löysi toisenkin uuden lajin. Jättimuntjakki muistuttaa tavallista muntjakkia, mutta on sitä kookkaampi. Vu Quangin luonnonsuojelualuetta on vahvistettu jättimuntjakin ja saolan suojelemiseksi.Giant muntjac WWF Panda Jättimuntjakkia tavataan ainoastaan Annamin ylänköalueelta ja sitä ympäröiviltä kukkuloilta Vietnamin ja Laosin rajalla. Kambodžassa ei ole nähty eläviä yksilöitä, mutta eläimen pääkalloja ja sarvia on tavattu myynnissä toreilla. Lajia uhkaa salametsästys. == Lähteet == Luokka:Jalohirvet Luokka:Uhanalaiset nisäkkäät
Remy Zero

Remy Zero on alabamalainen rockyhtye, joka toimi vuosina 1989–2003. Yhtyeen perustivat Cinjun Tate (laulu ja kitara), Shelby Tate (laulu, koskettimet ja kitara), Gregory Slay (rummut), Cedric Lemoyne (basso) ja Jeffrey Cain (kitara). Ennen kuin Remy Zero oli tehnyt yhtään täysimittaista albumia, Radiohead löysi heidän demonsa ja kutsui yhtyeen esiintymään The Bends -albuminsa kiertueelle. Tämän jälkeen Remy Zero muutti Alabamasta Los Angelesiin, jossa he tekivät esikoisalbuminsa Remy Zero (1996). Se ei kuitenkaan menestynyt kovinkaan hyvin. Sen jälkeen ilmestyivät albumit Villa Elaine (1998) ja The Golden Hum (2001), kunnes yhtye hajosi vuonna 2003. Remy Zeron rumpali Gregory Slay menehtyi kystiseen fibroosiin 1. tammikuuta 2010, ja yhtye järjesti hänen muistokseen muutamia konsertteja ensimmäistä kertaa kahdeksaan vuoteen. Syksyllä julkaistiin myös EP-levy Remy Zero. Remy Zeron kappaletta ”Save Me” käytettiin Smallville-televisiosarjan tunnusmusiikkina. Yhtye myös esiintyi sarjan ensimmäisen tuotantokauden päätösjaksossa. Luokka:Yhdysvaltalaiset rockyhtyeet
Mantšuriansirkku

Mantšuriansirkku (Schoeniclus tristrami) on itäaasialainen varpuslintu. Sen elinympäristö käsittää Venäjän Kaukoidän, Mongolian, Kiinan, Korean, Japanin, Indokiinan ja Myanmarin. == Lähteet == Luokka:Sirkut
Pygathrix cinerea

Pygathrix cinerea on Vietnamissa tavattava harvinainen lehtiapinoiden sukuun kuuluva apinalaji. Aiemmin sitä pidettiin herttua-apinan alalajina Pygathrix nemaeus cinerea. Lajia uhkaavat metsien hakkuut, metsästys perinnerohtojen valmistukseen ja pyydystys lemmikeiksi. == Levinneisyys ja elintavat == Pygathrix cinereaa tavataan ikivihreissä ja lehtimetsissä Quảng Namin, Quảng Ngãin, Bình Địnhin, Kon Tumin ja Gia Lain maakunnissa Keski-Vietnamissa. Se syö enimmäkseen lehtiä, mutta myös silmuja, hedelmiä, kukkia ja siemeniä. == Lähteet == == Aiheesta muualla == * Luokka:Lehtiapinat Luokka:Uhanalaiset nisäkkäät Luokka:Äärimmäisen uhanalaiset lajit
Dance Love Pop

Dance Love Pop on ruotsalaisen Idol-voittaja Agnes Carlssonin kolmas studioalbumi. Albumi julkaistiin Ruotsissa 29. lokakuuta 2008 ja se sisältää kokonaisuudessaan kymmenen raitaa. Albumilta on julkaistu kaksi singleä, On and On ja Release Me. Huhtikuun ensimmäisenä päivänä vuonna 2009 albumista julkaistiin deluxe-versio Dance Love Pop: The Love Love Love Edition, mikä sisälsi samat raidat kuin Dance Love Pop, sekä uuden laulun Love Love Love, remixejä ja albumin singlejen musiikkivideot. == Tuotanto == 13\. syyskuuta 2008 radiojuontaja Kaj Kindvall ilmoitti, että albumin nimi olisi Dance Love Pop, minkä vahvisti myöhemmin Roxy Recordings. == Musiikki == "Release Me" oli albumin viimeinen äänitetty laulu, koska levy-yhtiön mielestä albumi tarvitsi vielä yhden laulun. Se valittiin ensimmäiseksi singleksi kaikkialla muualla paitsi Ruotsissa ja Alankomaissa, missä "On and On" oli ensimmäinen single. "Release Me" -laulusta tuli albumin suosituin ja parhaiten myyty single. Sitä myytiin yli 400 000 kappaletta. Albumin kansainväliseen versioon on lisätty kolme uutta laulua, You Rain, Secret Love ja If I Could Build My Whole World Around You. == Kappaleet == === Ruotsin painos === # # # # # # # # # # === Deluxe-painoksen bonuskappaleet === # * # (Extended Mix) # (Anotha Ding-an Be-an Version) # (The Void Eemix) # (Acoustic Version) # (Pio Radio Remix) # (Acoustic Version P3 Live Session) #On and On (Music Video) #Release me (Music Video) === Kansainvälinen painos === #Release Me #I Need You Now (kansainvälinen versio) #On and On (kansainvälinen versio) #Secret Love #Sometimes I Forget #You Rain #Big Blue Wall (kansainvälinen versio) #Love Love Love #How Do You Know #Love Me Senseless == Arviot == * Aftonbladet: http://www.aftonbladet.se/nojesliv/musik/recensioner/article3663989.ab == Aiheesta muualla == * Agnesin virallinen sivusto * Dance Love Pop discogs.com -sivustolla == Lähteet == Luokka:Agnes Carlssonin albumit Luokka:Vuoden 2008 albumit
Näkinruohot

Näkinruohot (Najas) on kilpukkakasveihin kuuluva vesikasvisuku. Näkinruohot ovat yksivuotisia, hentovartisia, monihaaraisia uposkasveja. Aiemmin näkinruohot on luokiteltu omaan heimoonsa näkinruohokasveihin (Najadaceae). == Lajeja == Kaikkiaan suvussa on noin 40 lajia. Suomessa kasvaa kolme näkinruoholajia, joista hentonäkinruoho on maailmanlaajuisestikin äärimmäisen harvinainen. Kaikki lajit ovat maassa harvinaisia ja ne kasvavat yleensä neutraalivetisissä järvissä sekä myös murtovedessä. * notkeanäkinruoho (Najas flexilis) * merinäkinruoho (Najas marina) * hentonäkinruoho (Najas tenuissima) Akvaariokasvina viljeltyjä näkinruohoja: * heinänäkinruoho (Najas graminea) * siimanäkinruoho (Najas guadalupensis) * intiannäkinruoho (Najas indica) == Lähteet == * === Viitteet === == Aiheesta muualla == * Suomen Lajitietokeskus: Näkinruohot (Najas) * Finto: Kassu – Kasvien suomenkieliset nimet: Najas * Funet: Näkinruohot (Najas) * ITIS: Najas *
Robert Z. Leonard

Robert Z. Leonard (7. lokakuuta 1889 Chicago, Illinois - 27\. elokuuta 1968 Beverly Hills, Kalifornia) oli yhdysvaltalainen elokuvaohjaaja. Leonard oli kahdesti Oscar-ehdokkaana. Ensimmäisen ehdokkuutensa hän sai elokuvasta Eronneita (1930) ja toisen elokuvasta Ziegfeld, naisten kuningas (1936). Leonardin muihin elokuviin kuuluu muun muassa Salainen sydän (1946). Hän on saanut tähden Hollywood Walk of Famelle. ==Lähteet== ==Aiheesta muualla== * * Luokka:Yhdysvaltalaiset elokuvaohjaajat Luokka:Hollywood Walk of Fame Luokka:Vuonna 1889 syntyneet Luokka:Vuonna 1968 kuolleet
Robert Leonard

Robert Leonard voi tarkoittaa seuraavia: * Robert Sean Leonard (s. 1969), yhdysvaltalainen näyttelijä * Robert Z. Leonard (1889–1968), yhdysvaltalainen elokuvaohjaaja * Robert A. Leonard, yhdysvaltalainen kielitieteilijä ja Sha Na Na -yhtyeen alkuperäisjäsen.
Jonathan Franzen

Jonathan Franzen (s. 17. elokuuta 1959 Chicago, Illinois) on yhdysvaltalainen kirjailija. Franzenin esikoisteos The Twenty-Seventh City julkaistiin vuonna 1988. Hänen varsinainen läpimurtonsa tapahtui vuonna 2001 palkitulla arvostelu- ja myyntimenestyksellä Muutoksia. Franzen syntyi Chicagossa ja kasvoi St. Louisin lähiössä. Hän asuu New Yorkissa ja Kalifornian Santa Cruzissa. Hänellä on isänsä puolelta ruotsalaiset sukujuuret Linköpingistä. Franzen kirjoittaa novelleja The New Yorker -lehteen. Vapauden ilmestyessä 2010 Time-lehti teki Franzenista kansijutun. Timessa kirjailija on kansiaiheena harvinainen – edellinen kerta oli vuonna 2000, jolloin aiheena oli Stephen King.Petäjä, Jukka: USA:n keskiluokka sai oman äänen. Helsingin Sanomat 9.10.2011, s. C 1. ==Teokset== * * * * * * * * * ==Lähteet== ==Aiheesta muualla== * Kirjailijan esittely kustantajan sivuilla. Luokka:Yhdysvaltalaiset kirjailijat Luokka:Vuonna 1959 syntyneet Luokka:Elävät henkilöt
Sharkwater

Sharkwater on vuonna 2006 valmistunut haista kertova dokumenttielokuva, jonka on ohjannut Rob Stewart. Se on palkittu yli 22 kansainvälisellä palkinnolla. == Juoni == Elokuva kertoo haiden todellisesta luonteesta ja niiden tärkeydestä luonnon ekosysteemissä. Pinnalle on nostettu ensimmäistä kertaa suuren yleisön tietoon hainkalastuksen katastrofaaliset seuraukset. Arviolta 90 prosenttia haikannasta on tapettu viimeisen 50 vuoden aikana. Haineväkeittoa pidetään suurena herkkuna etenkin Aasian maissa. Tästä johtuva käsistä karannut salakalastus, jota Aasian mafia pitää tiukassa otteessaan, on vähentänyt haikantaa katastrofaalisesti. Hait pyydystetään, niiltä leikataan elävänä evät pois ja ne heitetään takaisin mereen tuskaiseen kuolemaan. Elokuva on myös hätähuuto koko kalastusbisnestä vastaan. Kulutus ja pyydystys eivät ole tasapainossa. Syynä tähän on muun muassa pitkäsiimakalastus, joihin tarttuu päivittäin tuhansia haikaloja, delfiinejä, valaita ja kilpikonnia. Luonnonsuojelujärjestöjen on hyvin vaikea taistella merten suojelemisen puolesta, sillä Aasian maat ovat hyvin korruptoituneita sekä mafian lahjonnan vaikutuksen alaisia. == Aiheesta muualla == * Luokka:Kanadalaiset dokumenttielokuvat Luokka:Vuoden 2006 dokumenttielokuvat Luokka:Elokuvat eläinten oikeuksista Luokka:Elokuvat haista
On and On

"On and On" on ruotsalaisen Agnes Carlssonin "Dance Love Pop" -albumin ensimmäinen single. Laulu julkaistiin Ruotsissa radioasemilla ja digitaalisessa myynnissä 11. elokuuta 2008. On and On on Anders Hanssonin kirjoittama ja Roxy Recordingsin julkaisema laulu ja se julkaistaan Yhdistyneessä kuningaskunnassa 8. maaliskuuta 2010. == Listasijoitukset == "On and On" -single julkaistiin Ruotsissa digitaalisesti ja radioasemilla 11. elokuuta, ja samalla viikolla sen listasijoitus oli 47. Kuusi viikkoa myöhemmin se oli sijalla 8. mikä oli singlen korkein listasijoitus. "On and On" -singleä ei julkaistu Ruotsissa koskaan fyysisenä singlenä, vain digitaalisena. Siitä huolimatta singleä myytiin 10 000 kappaletta. == Musiikkivideo == Sen jälkeen kun single julkaistiin Ruotsissa vuonna 2008, siitä on kuvattu kolme musiikkivideota. Kyseinen musiikkivideo on MSN Videon eniten katsottu video ikinä. Luokka:Agnes Carlssonin kappaleet Luokka:Vuoden 2008 kappaleet
Šapkina

Šapkina (, myös Pilvorjaga, Пильворъяга) on Petšoran sivujoki Nenetsian autonomisessa piirikunnassa ja Komin tasavallassa Venäjällä. Sen pituus on 499 kilometriä, valuma-alueen laajuus 6 570 neliökilometriä ja keskimääräinen virtaama 82 kilometrin päässä joen suusta 582 kuutiometriä sekunnissa. Joki saa alkunsa Bolšaja Zemljan vedenjakajan eteläpuolella sijaitsevasta Šapkinskoje-järvestä, virtaa Bolšaja Zemljan tundra-alueen halki kohti lounasta ja laskee Petšoraan Novyi Borin taajamaa vastapäätä. ==Lähteet== Luokka:Komin tasavallan joet Luokka:Nenetsian joet Luokka:Petšoran vesistö
Muntjakit

Muntjakit (Muntiacus) on hirvieläinten suku, johon on löydetty uusia lajeja vielä 1990-luvulla. Ne elävät Kaakkois-Aasiassa. Useimmat suvun jäsenet painavat 15–35 kiloa, mutta suurin laji, jättimuntjakki, voi painaa jopa 50 kiloa. Monet muntjakkilajit tunnetaan puutteellisesti, eikä niiden mahdollisesta uhanalaisuudesta ole tarpeeksi tietoa. == Luokittelu == Muntiacus-suvun muntjakit luokiteltiin aiemmin tupsumuntjakin (Elaphodus cephalophus) kanssa yhteiseen muntjakkien alaheimoon (Muntiacinae). Nykyisin ne kuitenkin luetaan jalokauriiden alaheimoon (Cervinae). Vuonna 2005 julkaistun Mammal species of the World -teoksen mukaan muntjakkien suvussa oli 11 lajia. Kun muntjakki (Muntiacus muntjak) on vielä sittemmin pilkottu kolmeksi erilliseksi lajiksi, on lajeja 13:Muntiacus muntjak (E. A. W. Zimmermann, 1780) ASM Mammal Diversity Database. American Society of Mammalogists (6.4.2024)Muntiacus laji.fi Suomen Lajitietokeskus (suomalaiset nimet) * Borneonmuntjakki (Muntiacus atherodes) – löydetty vuonna 1982 * Tummamuntjakki (Muntiacus crinifrons) * Thaimaanmuntjakki (Muntiacus feae) * Yunnaninmuntjakki (Muntiacus gongshanensis) – löydetty vuonna 1990 *Muntjakki (Muntiacus muntjak -ryhmä): **Muntiacus malabaricus **Muntiacus muntjak **Muntiacus vaginalis * Muntiacus puhoatensis – löydetty vuonna 1997 * Muntiacus putaoensis – löydetty vuonna 1999 * Kiinanmuntjakki (Muntiacus reevesi) * Muntiacus rooseveltorum * Muntiacus truongsonensis – löydetty vuonna 1997 * Jättimuntjakki (Muntiacus vuquangensis) – löydetty vuonna 1994 == Lähteet == Luokka:Jalohirvet
Taitoluistelun neljän maanosan mestaruuskilpailut

Taitoluistelun neljän maanosan mestaruuskilpailut on Kansainvälisen luisteluliiton (ISU) järjestämä vuosittainen taitoluistelukilpailu. Neljän maanosan kilpailut perustettiin 1999 rinnakkaiseksi kilpailuksi jo vuodesta 1896 järjestetyille Euroopan-mestaruuskilpailuille. ISBN 978-0-8108-6859-5 (painettu) Kisoihin voi nimen mukaisesti osallistua kilpailijoita neljältä eri mantereelta: Aasiasta, Afrikasta, Amerikasta ja Oseaniasta. Kilpailtavat sarjat ovat miesten ja naisten yksinluistelu, pariluistelu ja jäätanssi. == Lähteet == == Aiheesta muualla == *Kansainvälisen luisteluliiton ISUn verkkosivut Neljän maanosan mestaruuskilpailut